OpenLLM-France/wikimedia huggingface dataset:
# ALK

ALK té els següents significats:
* Acadèmia de les Llengües Canac (del seu nom en francès Académie des Langues Kanak), acadèmia encarregada de la promoció i conservació de les llengües canac de Nova Caledònia
* ALK-Abelló (de l'acrònim en danès Allergologisk Laboratorium København), companyia farmacèutica amb seu a Copenhaguen, hereva de la creada per Joan Abelló Pascual
* Lliga ALK (de l'acrònim en txec Asociace Ligových Klubů) o Národní Basketbalová Liga, lliga de bàsquet de la República Txeca
* Cinasa del limfoma anaplàstic (del seu nom en anglès Anaplastic Lymphoma Kinase), tirosina-cinasa de gran importància en el desenvolupament neuronal
* ALK, codi a la Borsa de Nova York d'Alaska Airlines, aerolínia d'Alaska, als Estats Units
* ALK, codi OACI de SriLankan Airlines, aerolínia nacional de Sri Lanka
* ALK, codi ISO 4217 antic del lek, moneda oficial d'Albània, vegeu lek (moneda)
* ALK, abreviatura d'àlcali, base química soluble que conté ions hidròxid
* Alk Trio, grup de música punk rock dels Estats Units
# 484

L'any 484 (CDLXXXIV) va ser un any de traspàs que començava el diumenge del calendari julià.

## Esdeveniments

* 28 de desembre: Alaric II succeeix a Euric en el tron visigot. Governa la península ibèrica excepte l'actual Galícia i les muntanyes basques.

#### Àfrica

* 24 de febrer – El rei Huneric aprova l'Edicte de 484, una llei que prohibeix l'Catolicisme dins del Regne vàndal. Unes setmanes més tard, el rei Huneric allunya els bisbes catòlics dels seus oficis i n'expulsa alguns a Còrsega. Alguns són màrtirs, inclòs l'antic procònsol Victorians juntament amb Frumentius i altres mercaders. Són assassinats a Hadrumetum després de negar-se a convertir-se en Arians.

## Necrològiques

* Euric, rei visigot rei visigot del Regne de Tolosa del 466 al 484.

## Referències

* ↑ La Hispania visigoda, "Historia de España 6", pág. 142, Historia 16, Temas de hoy, 1995, ISBN 84-7679-275-1 (obra completa)
* ↑ Wickham, Chris. OUP Oxford. Emmarcant l'Alta Edat Mitjana: Europa i la Mediterrània 400-800, 2005, p. 88.
* ↑ saintpatrickdc.org Arxivat June 13, 2017, a Wayback Machine.: Saints of March 23
* ↑ «Euric | enciclopedia.cat». [Consulta: 5 gener 2025].
# Salvador Camps i Gorina

Salvador Camps i Gorina (Sabadell, 14 de novembre de 1872 - 21 d'octubre de 1936) fou el primer alcalde de Sabadell del segle xx.
De tendència conservadora, d'ultradreta, era titllat per la crítica de l'època com a "sanguinari" i "turullista", és a dir, seguidor de Pere Turull. Fou alcalde de Sabadell del 26 de gener de 1900 al 29 de març de 1901, malgrat que no tingué llicència per assistir a les sessions municipals fins al 3 de març de 1900.

## Vegeu també

* Llista d'alcaldes de Sabadell

## Referències

* ↑ Arxiu Històric de Sabadell «Fons municipal». Actes de Quintes, 1891.
* ↑ Arxiu Històric de Sabadell «Font defunció: Fons municipal». Registre del cementiri.
* ↑ Anuari 2001 de l'Ajuntament de Sabadell, Alcaldes de Sabadell (1900-2000)
* ↑ Andreu Castells i Peig, Sabadell, Informe de l'oposició, vol. II: República i acció directa, 1868-1904. Sabadell: Edicions Riutort, 1977, p. 12.72.
# Wittgenstein (pel·lícula)

Wittgenstein és una pel·lícula rodada l'any 1993 pel director Derek Jarman. Es basa en la vida i pensament del filòsof Ludwig Wittgenstein. L'actor Karl Johnson interpreta el Wittgenstein adult.
El guió original pertany al crític literari Terry Eagleton. Jarman va reescriure el guió durant la preproducció i el rodatge, alterant radicalment l'estil i l'estructura, encara que conservant gran part dels diàlegs proposats per Eagleton. La història no es desenvolupa en un ambient tradicional sinó més aviat contraposant un fons negre, el qual apropa el resultat de la cinta al teatre.

## Repartiment

* Clancy Chassay (jove Wittgenstein)
* Karl Johnson (Wittgenstein adult)
* Nabil Shaban (marcià)
* Michael Gough (Bertrand Russell)
* Tilda Swinton (Lady Ottoline Morrell)
* John Quentin (Maynard Keynes)
* Kevin Collins (Johnny)
* Lynn Seymour (Lydia Lopokova)

## Guió

Eagleton Terry. The Terry Eagleton Script, The Derek Jarman Film. British Film Institute, Londres, 1993. [[Special:BookSources/0851703968|ISBN 0-85170-396-8.]] ISBN 0-85170-397-6.

## Premis

* Teddy Award a la millor pel·lícula de 1993.

## Referències

* ↑ MASLIN, JANET «Wittgenstein (1993)» (en anglès). New York Times, 17-09-1993 [Consulta: 28 maig 2015].
# Constança Manuel

Constança Manuel (v 1320 - Santarém, Portugal 1345), infanta de Castella i reina consort de Castella i Lleó (1325-1327).

## Orígens familiars

Filla de Joan Manuel de Castella i Constança d'Aragó. Era besneta de Ferran III de Castella per línia paterna i neta de Jaume II d'Aragó per línia materna.

## Núpcies i descendents

El 1325, a l'edat de cinc anys, es casà a la catedral de Valladolid amb el seu cosí Alfons XI de Castella. Aquest matrimoni fou declarat nul el 1327 pel gran grau de consanguinitat entre ambdós esposos i no tingué descendència.
En segones núpcies, el 1339 es casà a Lisboa amb l'infant Pere de Portugal, futur rei de Portugal. D'aquesta unió en nasqueren:
* l'infant Lluís de Portugal (1340)
* la infanta Maria de Portugal (1343-1367), casada amb el príncep Ferran d'Aragó, fill d'Alfons el Benigne
* l'infant Ferran I de Portugal (1345-1383), rei de Portugal
No arribà a ser reina consort de Portugal, ja que morí de part el 1349 a Santarem, on fou enterrada.
# Partit Democràtic de Lituània

El Partit Democràtic de Lituània (PDL, en lituà Lietuvių demokratų Partija), establert el 17 d'octubre de 1902, fou el segon partit polític més antic de Lituània, llavors part de l'Imperi Rus. Va publicar els diaris Lietuvos ūkininkas (1905-1918) i Lietuvos žinios (1909-1915). Durant la Primera Guerra Mundial, el partit democràtic es va dividir en diverses altres parts i es va tornar inactiu. Es va dissoldre oficialment el 15 de maig de 1920, quan el Consell de Lituània va deixar d'existir. Un partit amb el mateix nom fou creat el 4 de febrer de 1989, presidit pel Saulius Pečeliūnas. El partit va ser fundat al senyoriu del comte Zubov, en Dabikinė prop d'Akmenė pels activistes de la publicació Varpas. El 1906, es va adoptar un programa polític elaborat per Kazys Grinius, Jonas Vileišis, Povilas Višinskis, Juozas Bortkevičius i Jurgis Šaulys. Els objectius del partit eren cercar un estatus d'autonomia per a la Lituànica ètnica dins de l'Imperi Rus. El govern local es delegaria als comitès parroquials, que podrien cobrar els impostos. El programa donaria suport a l'educació i la cooperació, promouria la participació en la vida pública, i defensaria la unitat nacional.El partit va donar suport als agricultors més rics, per tant, durant el Gran Seimas de Vílnius de 1905, es va oposar a la reforma agrària que hauria confiscat les terres dels grans terratinents i les hauria distribuït als petits camperols. Després del Seimas, el partit va patrocinar la formació de la Unió Lituana de Camperols, que inicialment era una branca del PDL. Alguns membres del PDL van fundar el Partit Democràtic Nacional de Lituània (lituà:Tautiškoji Lietuvių demokratų Partija), encapçalat pel Jonas Basanavičius.
Es va adoptar un nou programa, elaborat per Albinas Rimka, el 1914, i el partit va canviar el seu nom a Partit Demòcrata de Lituània (lituà:Lietuvos demokratų Partija). Alguns membres del partit, incloent-hi Petras Leonas i Andrius Bulota, del partit van ser elegits per a la Duma de l'Imperi Rus.
Durant la Primera Guerra Mundial, molts activistes fugiren a Rússia. El 1917, la facció de la dreta va formar el Partit Democràtic Popular Socialista de Lituània (Lietuvos socialistų liaudininkų demokratų Partija); una altra facció formà el Partit Popular Socialista de Lituània (lituà:Lietuvos socialistų liaudininkų Partija). El PLD, que es va mantenir a Lituània, estava essencialment inactiu però encara existia oficialment. Dos dels seus membres, Jurgis Šaulys i Petras Vileišis, van ser elegits al Consell de Lituània, que va adoptar la Declaració d'Independència de Lituània al febrer de 1918. El Consell va deixar d'existir el maig de 1920, quan va ser substituït per l'Assemblea Constituent de Lituània. El PLD es va dissoldre formalment a la vegada.

## Referències

* 1 2 3 4 5 (lituà) «Lietuvių demokratų partija». A: Jonas Zinkus, et al.. Tarybų Lietuvos enciklopedija. 2. Vilnius: Vyriausioji enciklopedijų redakcija, 1985–1988. LCCN 86-954.
* ↑ (lituà) «2008-2012 m. kadencijos Seimo narys Saulius Pečeliūnas». Seimas. [Consulta: 11 novembre 2012].
* ↑ (lituà) Gaigalaitė, Aldona «Petras Avižonis». Žiemgala, 1, 1998. ISSN: 1648-7230.
# Partit Democristià Lituà

El Partit Democristià Lituà (lituà) fou un partit polític de Lituània d'inspiració democristiana fundat el 1905, desactivat el 1940 i reactivat el 1990 per Algirdas Saudargas. La seva ideologia es basava en l'encíclica de Lleó XIII Rerum novarum i fou actiu dins el moviment escolta.
El 28 de gener de 1989 va reprendre les seves activitats i a les eleccions legislatives lituanes de 1992 va obtenir el 12,2% dels vots i 18 escons, sent la tercera força més votada. A les eleccions legislatives lituanes de 1996 novament van obtenir el 12,2% i 16 escons, sent la segona força més votada. Tanmateix, a les eleccions legislatives lituanes de 2000 van caure al 3,07% i 2 escons. Això provocà que juntament amb la Unió Democristiana s'unís als Democristians Lituans, i degut al poc ressò electoral el 2008 es van fusionar amb la Unió Patriòtica (Conservadors Lituans), que des d'aleshores canvià el seu nom pel d'Unió Patriòtica - Democristians Lituans.

## Referències

* ↑ Nordsieck, Wolfram. «Lithuania». Arxivat de l'original el 4 agost 2004.
* ↑ Ludwikowski, Rett R. Constitution-Making in the Region of Former Soviet Dominance. Duke University Press, 1996. ISBN 0-8223-1802-4.
* ↑ Crampton, R. J. and Ben. Atlas of Eastern Europe in the Twentieth Century. Routledge, 1996. ISBN 0-415-06689-1.
* ↑ Eidintas, Alfonsas. Lietuvos Respublikos prezidentai (en lituà). Vilnius: Šviesa, 1991, p. 107–108. ISBN 5-430-01059-6.
# Unió de Presos Polítics i Deportats Lituans

La Unió de Presos Polítics i Deportats Lituans (en lituà Lietuvos Politinių Kalinių ir Tremtinių Sąjunga, LPKTS) fou una associació lituana fundada el 30 de juliol de 1988 i que el 1990 es va constituir en partit polític. Estava formada per antics dissidents nacionalistes represaliats pel règim soviètic i exiliats polítics, i el seu cap era Povilas Jakučionis. El grup dirigent el formaven historiadors que volien recollir el material de la resistència en els Laisvės kovų archyvas (Arxius de la Lluita per la Llibertat) i editaren la revista Tremtinys (exili). Establiren museus a Kaunas, Marijampolė, Alytus i Panevėžys
Des del 1990 va donar suport al moviment independentista i a les accions encapçalades per Vytautas Landsbergis. A les eleccions legislatives lituanes de 1992 no es va presentar amb llista pròpia, però va formar grup parlamentari propi amb 5 diputats escollits en diverses llistes. A les eleccions legislatives lituanes de 1996 es va presentar amb llista pròpia, però només va obtenir l'1,5% dels vots i un escó. A les eleccions legislatives lituanes de 2000 van donar suport la llista de Jove Lituània, però només va obtenir un escó. El 2004 es va fusionar amb Unió Patriòtica - Democristians Lituans, dins la qual formaren una secció pròpia, dirigida des de 2007 per Vincė Vaidevutė Margevičienė.

## Enllaços externs

* Informació sobre la Unió de Presos Arxivat 2010-11-15 a Wayback Machine. (lituà)
# Unió Democristiana

Unió Democristiana (lituà Krikščionių Demokratų Sąjunga, KDS) fou un partit polític lituà fundat el 1990 per l'antic dissident soviètic Viktoras Petkus. Des del 1991 passà a ser dirigit pel metge i emigrant als EUA Kazys Bobelys. A les eleccions legislatives lituanes de 1996 només va obtenir el 4,2% i un escó per al seu líder. Després de repetir el mateix resultat a les eleccions de 2000, el 2001 va decidir unir les seves forces amb els Democristians Lituans (Lietuvos krikščionys demokratai, LKD), nomenant-ne president Kazys Bobelys.
# Unió dels Russos de Lituània

La Unió dels Rússos de Lituània (lituà Lietuvos Rusų Sąjunga, rus Союз Pусских Литвы) és un partit polític de Lituània que defensa els interessos dels russos de Lituània. El seu president és Sergej Dmitrijev. Generalment es presenta a eleccions legislatives i europees coaligada a l'Acció Electoral dels Polonesos a Lituània, encara que a les eleccions legislatives lituanes de 2008 es presentà de manera independent, però no obtingué representació al Seimas.
A les eleccions locals de 1997 van obtenir 10 representants al consell municipal de Vílnius i 7 al de Klaipėda, i a les eleccions legislatives de 2000 es presentaren dins la coalició socialdemòcrata i obtingueren tres escons per a Sergei Dmitrijev, Vladimira Oretxova i Jurgisa Utovki. A les eleccions locals de 2002 va obtenir 11 representants municipals (6 a Vílnius, 3 a Klaipeda i 2 a Visaginias), però a les de 2007 es van reduir a 5 regidors (2 a Vílnius, 2 a Klaipeda i un a Visaginias).

## Enllaços externs

* Web oficial Arxivat 2009-02-17 a Wayback Machine.
# Alba

«Alba o ALBA» té aquests significats:
* Alba (vestit), vestimenta litúrgica de l'església catòlica i l'anglicana
* Alba (dia), com el crepuscle matinal
* Sincrotró Alba, sincrotró al campus de la Universitat Autònoma de Barcelona a Bellaterra
* Aliança Bolivariana per les Amèriques, tractat internacional de cooperació en el marc de l'Amèrica Llatina i el Carib
* Alba borda (Populus tremula)
* ALBA Berlín, equip alemany de basquetbol
* Alba (Claude Lorrain)
* Alba (pel·lícula futura), pel·lícula futura estatunidenca
* Alba (sèrie de televisió), sèrie de televisió espanyola començada el 2021
* Toponímia:
** Espanya:
*** Alba (Aragó), municipi de Terol
*** Coll de l'Alba, és una collada del municipi de Tortosa
*** Alba (comarca), comarca de la província de Zamora (Castella i Lleó)
*** Ducat d'Alba de Tormes o Casa d'Alba
*** Alba de Tormes, municipi de la província de Salamanca
*** Alba de los Cardaños, pedania de Velilla del Río Carrión, municipi de la província de Palència
*** Alba de Cerrato, municipi de la província de Palència
*** Alba de Yeltes, municipi de la província de Salamanca
** Itàlia:
*** Alba (Piemont), municipi italià a la regió del Piemont, província de Cuneo
*** Alba (Stura), districte del departament del Stura en el territori del Regne de Sardenya-Piemont
*** Alba Fucens, antiga ciutat italiana al peu del Mont Velino
*** Alba Fucentia, estació de la Via Valèria
*** Alba Longa, ciutat del Latium a la riba est del llac Albanus i al peu del Mont Albà o Albanus
*** Riu Alba, afluent del Sena
** França:
*** Alba Pèira e Bredòm, municipi del departament francès del Cantal a la regió d'Alvèrnia
*** Alba Helvorium, antiga ciutat romana, capital dels helvis
** Romania:
*** Alba Iulia, capital de la província d'Alba, a Transsilvània, Romania
*** Comtat d'Alba, comtat i província de Romania
** Escòcia:
*** Regne d'Alba, regne d'Escòcia entre 900 i 1286
** Estats Units:
*** Alba (Missouri), població de l'estat de Missouri
*** Alba (Pennsilvània), població de l'estat de Pennsilvània
*** Alba (Texas), municipi de l'estat de Texas
* Literatura:
** Alba (estil trobadoresc), estil de poesia trobadoresca
** Alba religiosa, variant de l'Alba, estil trobadoresc condicionat pel contingut
* Organitzacions:
** Associació ALBA, associació per la lluita contra la drogodependència
** Alba Lactància Materna, associació de suport a l'alletament matern
** Alba, partit polític escocès.
** Abraham Lincoln Brigade Acrònim de l'associació que agrupa veterans i familiars de la nord-americana
* Biografies:
** Alba Silvius, rei mític d'Alba Longa
** Fernando Alba Álvarez (Salas, Astúries, 1944), escultor espanyol
** Jessica Alba (Pomona, Califòrnia, 1981), actriu estatunidenca
** Joshua Alba (Biloxi, Mississipi, 1982), actor estatunidenc
Viccionari
# Hugh Carthy

Hugh Carthy (Fulwood, Preston, 9 de juliol de 1994) és un ciclista anglès, professional des del 2013 i actualment a l'equip EF Education-EasyPost. Del seu palmarès destaca el Tour de Corea de 2014, la Volta a Astúries de 2016. i sobretot una etapa a la Volta a Espanya de 2020, on també va ser el 3r classificat.

## Palmarès

* 2014
** 1r al Tour de Corea i vencedor d'una etapa
* 2015
** Vencedor de la classificació dels joves al Tour del Gavaudan Llenguadoc-Rosselló
* 2016
** 1r a la Volta a Astúries i vencedor d'una etapa
** Vencedor de la classificació dels joves a la Volta a Catalunya
* 2019
** Vencedor d'una etapa a la Volta a Suïssa
* 2020
** Vencedor d'una etapa a la Volta a Espanya
* 2021
** Vencedor d'una etapa de la Volta a Burgos

### Resultats a la Volta a Espanya

* 2016. 125è de la classificació general
* 2019. Abandona (6a etapa)
* 2020. 3r de la classificació general. Vencedor d'una etapa
* 2021. Abandona (7a etapa)
* 2022. 25è de la classificació general
* 2023. 23è de la classificació general

### Resultats al Giro d'Itàlia

* 2017. 92è de la classificació general
* 2018. 77è de la classificació general
* 2019. 11è de la classificació general
* 2021. 8è de la classificació general
* 2022. 9è de la classificació general
* 2023. No surt (19a etapa)

### Resultats al Tour de França

* 2020. 37è de la classificació general

## Referències

* ↑ «Carthy triunfa en Asturias al resistir la última etapa que gana Moreno». mundodeportivo.com, 02-05-2016 [Consulta: 2 maig 2016].
* ↑ «Un sobresaliente Carthy conquista l'Angliru y Carapaz arrebata el liderato a Roglic» (en castellà), 01-11-2020. [Consulta: 11 novembre 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# David Dunn

David John Ian Dunn (nascut el 27 de desembre de 1979 a Great Harwood, Lancashire) és un futbolista anglès que actualment juga de migcampista ofensiu pel Blackburn Rovers FC de la Premier League.

## Enllaços externs

* Dades estadístiques sobre David Dunn a soccerbase.com (anglès)
# James Albert Eckes

James Albert Eckes (Lancashire, 1882 - Liverpool, 12 d'octubre de 1947) fou un futbolista anglès de la dècada de 1900.

## Trajectòria

Va jugar al FC Barcelona durant la temporada 1901-02, en la qual participà en 15 partits no oficials i marcà 6 gols.

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Barça international players». FC Barcelona. [Consulta: 17 gener 2016].
# Steve Sumner

Steve Sumner (Preston, 2 d'abril de 1955 - Nova Zelanda, 8 de febrer de 2017) fou un futbolista neozelandès, nascut a Anglaterra, de la dècada de 1980.
Fou internacional amb la selecció de futbol de Nova Zelanda amb la qual participà a la Copa del Món de futbol de 1982.
El 1973 es traslladà a Nova Zelanda per jugar a Christchurch United. També destacà a Manurewa AFC.

## Referències

* ↑ «Hall of fame». The Ultimate New Zealand Soccer Website, 01-06-2008. [Consulta: 29 juliol 2008].
* ↑ «Football great Steve Sumner dies». Otago Daily Times [Consulta: 8 febrer 2017].
* ↑ «All Whites – 50 Caps Club». NZ Football. Arxivat de l'original el 22 juliol 2008. [Consulta: 8 agost 2008].
* ↑ «A-International Appearances – Overall». The Ultimate New Zealand Soccer Website, 01-06-2008. Arxivat de l'original el 7 d'octubre 2008. [Consulta: 25 juliol 2008].
* ↑ «Exclusive interview: Steve Sumner». [Consulta: 8 agost 2008].
* ↑ Steve Sumner a National-Football-Teams.com (anglès)
# David Jack

David Bone Nightingale Jack, més conegut com a David Jack, (Bolton, 3 d'abril de 1899 - 10 de setembre de 1958) fou un futbolista anglès dels anys 1920 i 1930 i posteriorment entrenador.

## Trajectòria

Fou el primer jugador que marcà un gol a Wembley, a la final de Copa de 1923, i el primer jugador al món en ésser traspassat per més de £10.000 lliures. El seu pare Bob i els seus germans Rollo i Donald també foren futbolistes.
Després de jugar al club del seu pare, Plymouth Argyle el 1919, on marcà 15 gols en 48 partits en totes les competicions, el 1920 fitxà pel Bolton Wanderers per £3.500 lliures. Al club de la seva ciutat natal romangué vuit temporades. L'any 1923 guanyà la FA Cup, títol que repetí la temporada 1925-26.
El 1928, els problemes econòmics del Bolton, el portaren a ser traspassat a l'Arsenal de Herbert Chapman per £10.890 lliures (xifra rècord en aquell moment). L'any 1929-30 es proclamà campió de copa novament. A més, durant la dècada de 1930 guanyà tres títols de lliga.
Fou internacional amb Anglaterra per primer cop el 3 de març de 1924, en una derrota per 1-2 enfront Gal·les. En vuit anys disputà nou partits i marcà tres gols.
Un cop retirat del futbol en actiu esdevingué entrenador. Dirigí el Southend United de maig de 1934 a agost de 1940, posteriorment el Middlesbrough de novembre de 1944 a abril de 1952 i finalment al Shelbourne irlandès d'agost de 1953 a abril de 1955.
El 1998 fou escollit per la Football League a la llista de les 100 llegendes del futbol anglès.

## Palmarès
### Bolton

* Copa anglesa de futbol:
** 1923, 1926

### Arsenal

* Lliga anglesa de futbol:
** 1930-31, 1932-33, 1933-34
* Copa anglesa de futbol:
** 1930
* Charity Shield:
** 1931, 1932

## Referències

* ↑ GoS: David Jack
* ↑ «Football Legends list in full». BBC Sport, 05-08-1998 [Consulta: 10 gener 2009].

## Bibliografia

* Harris, Jeff & Hogg, Tony (ed.). Arsenal Who's Who. Independent UK Sports, 1995. ISBN 1-899429-03-4.
* Hayes, Dean. Britain In Old Photographs: Bolton Wanderers. Sexton Publishing, 1998. ISBN 0-7509-2182-X.
# Thomas Lawton

Thomas Lawton, més conegut com a Tommy Lawton, (Farnworth, 6 d'octubre de 1919 - Nottingham, 6 de novembre de 1996) fou un futbolista anglès dels anys 1930 i 1940.

## Trajectòria

Començà la seva carrera al Burnley de la segona divisió el 1935. El 1937 fou comprat per l'Everton FC de la primera divisió per £6.500 lliures, on jugà al costat del gran Dixie Dean. El 1938, amb només dinou anys jugà el seu primer partit amb la selecció anglesa enfront Gal·les. Amb l'Everton guanyà la lliga de 1939. A més fou màxim golejador de la lliga anglesa de futbol les temporades 1937-38 i 1938-39. Durant la Guerra Mundial serví a l'exèrcit i disputà amistosos amb diversos clubs. Acabada la guerra fitxà pel Chelsea FC per £11.500 lliures. Més tard fou traspassat al Notts County de la tercera divisió per £20.000 lliures, club amb el qual ascendí a segona divisió el 1950.
Més tard fou jugador entrenador al Brentford i el 1953 ingressà a l'Arsenal per £10.000 lliures, club on abandonà la seva carrera professional. Al club londinenc guanyà la Charity Shield el 1953 derrotant el Blackpool de Stanley Matthews.
Continuà exercint com a entrenador a clubs com el Notts County i el Kettering Town.
L'any 2003 fou inclòs a l'English Football Hall of Fame. El 1998 fou escollit per la Football League a la llista de les 100 llegendes del futbol anglès.

## Referències

* ↑ «Thomas Lawton». spartacus educational. Arxivat de l'original el 2011-10-03. [Consulta: 30 setembre 2011].
* ↑ «Lawton, Tommy». national-football-teams. [Consulta: 30 setembre 2011].
* ↑ «Tommy Lawton (2)». Kettering Town managers. www.poppiesfans.com. [Consulta: 25 octubre 2010].
* ↑ «Everton FC 12 days of Christmas - 12 Hall of Fame legends». Liverpool Echo, 24-12-2010. [Consulta: 27 febrer 2011].
* ↑ «Football Legends list in full». BBC Sport, 05-08-1998 [Consulta: 10 gener 2009].

## Bibliografia

* Lawton, T (1950) Tommy Lawton's all star football book ISBN B0000CHTOA
* Lawton, T (1954) Soccer the Lawton way ISBN B0000CIYT5
* Lawton, T (1955) "My Twenty Years of Soccer" ISBN B0007JENCK
* Lawton, T (1973) When the Cheering Stopped ISBN 0-901482-17-X
* McVay, D &, Smith, A (2000) The Complete Centre Forward: The Authorised Biography of Tommy Lawton ISBN 1-899807-09-8
* Sumner, Chas (1997) On the Borderline: The Official History of Chester City FC 1885-1997 ISBN 1-874427-52-6
* Rippon, Anton (2005) 'Gas Masks for Goal Posts' Sutton Publishing ISBN 978-0-7509-4031-3

## Enllaços externs

* Llegendes a la BBC
# Ray Ruffels

Raymond Owen «Ray» Ruffels (Sydney, 23 de març de 1946) és un tennista retirat i entrenador australià.

## Enllaços externs

* Ray Ruffels a l'ATP (anglès)
* Ray Ruffels a la Federació Internacional de Tennis (anglès)
* Ray Ruffels a la Copa Davis (anglès)